Source: http://legislatie.just.ro/Public/DetaliiDocumentAfis/134497
Timestamp: 2020-04-06 11:56:59+00:00

Document:
METODOLOGIE 07/09/2011 - Portal Legislativ
METODOLOGIE din 7 septembrie 2011privind examinarea stării de sănătate a preşcolarilor şi elevilor din unităţile de învăţământ de stat şi particulare autorizate/acreditate, privind acordarea asistenţei medicale gratuite şi pentru promovarea unui stil de viaţă sănătos
+ Capitolul I Dispoziţii generale + Articolul 1Prezenta metodologie reglementează organizarea şi desfăşurarea activităţii de examinare a stării de sănătate a preşcolarilor şi elevilor din unităţile de învăţământ de stat şi particulare autorizate/acreditate, pentru acordarea asistenţei medicale gratuite şi pentru promovarea unui stil de viaţă sănătos. + Articolul 2 (1) Statul asigură copilului protecţia şi îngrijirea necesare în vederea asigurării bunăstării sale, ţinând seama de drepturile şi obligaţiile părinţilor săi, ale reprezentanţilor săi legali sau ale altor persoane cărora acesta le-a fost încredinţat în mod legal, inclusiv dreptul la educaţie şi la sănătate. ... (2) Statul asigură asistenţa medicală şi măsurile de ocrotire a sănătăţii pentru toţi copiii, cu accent pe dezvoltarea măsurilor primare de ocrotire a sănătăţii. ... + Articolul 3 (1) Asistenţa medicală şi de medicină dentară acordată preşcolarilor şi elevilor pe toată perioada în care se află în unităţile de învăţământ se asigură în cabinetele medicale şi de medicină dentară din grădiniţe şi şcoli. ... (2) Acolo unde nu există cabinete medicale şi de medicină dentară în grădiniţe şi şcoli, asistenţa medicală prevăzută la alin. (1) se realizează prin medicii şi medicii dentişti din localităţile respective sau din localităţi apropiate, în conformitate cu prevederile Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, aprobată prin Legea nr. 174/2011, cu modificările ulterioare. ... + Articolul 4Examinarea şi evaluarea stării de sănătate acordate prin asistenţa medicală pentru preşcolari şi elevi se asigură pe toată perioada în care aceştia se află în unităţile de învăţământ, având următoarele componente: a) servicii de asigurare a unui mediu sănătos pentru comunitatea de preşcolari şi/sau elevi - identificarea şi managementul riscurilor pentru sănătatea colectivităţii, gestionarea circuitelor funcţionale, verificarea respectării reglementărilor de sănătate publică; ... b) servicii de menţinere a stării de sănătate individuale şi colective - imunizări, triaj epidemiologic; ... c) servicii de examinare a stării de sănătate a elevilor - evaluarea stării de sănătate, monitorizarea copiilor cu afecţiuni cronice, eliberarea documentelor medicale necesare; ... d) servicii de asigurare a stării de sănătate individuale - acordarea de scutiri medicale, acordarea de îngrijiri medicale pentru afecţiuni curente, care nu necesită apelarea la Serviciul unic de urgenţă - 112, până la preluarea copilului de către medicul de familie sau în colaborare cu acesta; ... e) servicii medicale de asigurare a stării de sănătate - acţiuni medicale curative, acordarea de consultaţii medicale la cerere, eliberarea de bilete de trimitere în regim special şi de reţete gratuite şi acordarea de prim ajutor în caz de urgenţă; ... f) activităţi de educaţie pentru sănătate şi de promovare a unui stil de viaţă sănătos. ... + Articolul 5 (1) Categoriile de personal implicate în asigurarea stării de sănătate a preşcolarilor şi elevilor sunt următoarele: ... a) personalul medical din unitatea de învăţământ şi, după caz, medicul de familie care deserveşte unitatea; ... b) personalul din direcţiile de sănătate publică judeţene şi a municipiului Bucureşti; ... c) personalul din administraţia publică locală cu competenţe partajate în învăţământul preuniversitar de stat, cu excepţia învăţământului special; ... d) directorul unităţii de învăţământ; ... e) dirigintele sau profesorul pentru învăţământ primar/preşcolar al clasei/grupei respective; ... f) personalul didactic, personalul didactic auxiliar şi nedidactic din unitatea de învăţământ; ... g) personalul din inspectoratele şcolare judeţene/al municipiului Bucureşti. ... (2) Atribuţiile personalului, pe categorii, sunt prevăzute în anexa nr. 1. ... + Articolul 6Baremul de dotare a cabinetelor medicale şi de medicină dentară din unităţile de învăţământ de stat şi particulare autorizate/acreditate sunt prevăzute în anexa nr. 2. + Capitolul II Organizarea examinării stării de sănătate a preşcolarilor şi elevilor din unităţile şcolare de stat şi particulare autorizate/acreditate de către cadrele medicale + Articolul 7 (1) Examinarea stării de sănătate a preşcolarilor şi elevilor din unităţile şcolare de stat şi particulare autorizate/acreditate are ca scop îmbunătăţirea stării de sănătate, prin evaluarea sănătăţii colectivităţii de copii, prevenirea îmbolnăvirilor şi depistarea precoce a unor afecţiuni, deficienţe sau factori de risc, prin iniţierea rapidă a acţiunilor necesare ori a măsurilor adecvate de educaţie pentru sănătate. ... (2) Examinarea stării de sănătate a preşcolarilor şi elevilor din unităţile de învăţământ de stat şi particulare autorizate/acreditate nu exclude şi nu se suprapune cu examinarea stării de sănătate a copilului în calitate de asigurat în sistemul de asigurări sociale de sănătate, conform Legii nr. 95/2006 privind reforma în domeniul sănătăţii, cu modificările şi completările ulterioare. ... + Articolul 8Examinarea stării de sănătate a preşcolarilor şi elevilor din unităţile de învăţământ de stat şi particulare autorizate/acreditate urmăreşte, cu prioritate, următoarele obiective pentru fiecare dintre categoriile de beneficiari: a) preşcolari: ... (i) evaluarea stării de dezvoltare fizică şi neuropsihomotorie şi aprecierea stării de sănătate;(îi) depistarea diverselor deficienţe sau boli psihofizice, organice, senzoriale, de vorbire, congenitale ori dobândite, şi aplicarea precoce a tratamentelor recuperatoare medicale şi educative, în vederea integrării viitoare în unităţi de învăţământ;(iii) consilierea părinţilor/reprezentanţilor legali ai copiilor în vârstă de 6-7 ani, în raport cu starea lor de sănătate, după caz, şi îndrumarea spre învăţământul special (pentru deficienţii mintal, senzorial şi motor);(iv) formarea unor deprinderi şi abilităţi de viaţă sănătoasă; b) elevi: ... (i) evaluarea stării de dezvoltare fizică şi neuropsihomotorie şi aprecierea stării de sănătate;(îi) depistare precoce a bolilor:- depistarea tulburărilor în dezvoltarea fizică şi neuropsihică;- depistarea deficienţelor şi/sau a bolilor specifice vârstei;(iii) depistare precoce a factorilor şi comportamentelor cu risc:- nutriţionali;- alcool;- tutun;- droguri, inclusiv etnobotanice;- BTS (boli cu transmitere sexuală);- sedentarism;- violenţă;- alţi factori de risc;(iv) orientarea şcolară şi profesională în funcţie de starea de sănătate individuală;(v) formarea unui stil de viaţă sănătos. + Articolul 9Copiii şi tinerii depistaţi, în urma examinărilor medicale, cu boli sau deficienţe vor fi luaţi în evidenţă specială şi, după caz, vor fi dispensarizaţi de medicul colectivităţii împreună cu medicul de familie şi/sau cu medicii de alte specialităţi, în vederea recuperării stării lor de sănătate. + Articolul 10Etapele examinărilor medicale periodice şi de bilanţ ale stării de sănătate sunt următoarele: a) examinările medicale periodice ale stării de sănătate efectuate anual pentru toţi preşcolarii din colectivităţi; ... b) examinările medicale periodice ale stării de sănătate efectuate anual pentru toţi elevii; ... c) examinările medicale periodice de bilanţ ale stării de sănătate efectuate pentru toţi elevii din clasele I, a IV-a, a VIII-a/a IX-a, a XII-a/a XIII-a şi din ultimul an al şcolilor profesionale. ... + Articolul 11 (1) Programarea examinării medicale a stării de sănătate se face de către medic împreună cu conducerea colectivităţii de preşcolari sau a unităţii de învăţământ (care va asigura şi mobilizarea la datele fixate). ... (2) Examinările medicale periodice de bilanţ ale stării de sănătate vor începe cu elevii din clasa a IX-a, iar în liceu, cu clasa a XII-a, pentru depistarea eventualelor cazuri de afecţiuni cronice sau cronicizabile, cu trimitere la medicii specialişti în vederea consilierii privind orientarea şcolară şi profesională, în funcţie şi de eventualele abateri de la starea de sănătate. ... (3) Examinarea medicală se face elevilor din clasa a IV-a şi din ultimul an al şcolilor profesionale. ... (4) În ultimele două luni înainte de închiderea anului şcolar vor fi examinaţi elevii din clasa I, prilej cu care va putea fi efectuată o comparaţie între starea de sănătate a acestora la intrarea în şcoală şi, respectiv, la sfârşitul clasei I. ... + Capitolul III Modul de efectuare a examinărilor medicale periodice de bilanţ ale stării de sănătate + Articolul 12Personalul care asigură examinarea este format din: a) asistentele medicale din colectivităţile de preşcolari, din unităţile şcolare sau, în absenţa acestora, din personalul sanitar desemnat de medicul de familie. Acest personal efectuează măsurătorile somatometrice şi determinările fiziometrice; ... b) profesorul pentru învăţământ preşcolar din grădiniţe, care efectuează aprecierea dezvoltării neuropsihice şi a limbajului şi care consemnează sub semnătură datele obţinute în fişa specială a preşcolarului; ... c) medicul colectivităţii (şcolar, al unităţii de învăţământ sau de familie). ... + Articolul 13Preşcolarii şi elevii care au fost depistaţi cu probleme de sănătate ce nu pot fi rezolvate de medicul examinator vor fi trimişi de către acesta la cabinetele de specialitate, pentru precizarea diagnosticului şi a atitudinii terapeutice. + Articolul 14Examinările medicale periodice de bilanţ ale stării de sănătate se realizează după cum urmează: a) efectuarea anamnezei, cu accent pe: date fiziologice referitoare la pubertate, boli care au apărut în intervalul dintre ultima examinare medicală de bilanţ şi data examinării, deficienţe senzoriale, de limbaj, de dezvoltare mintală, date sociofamiliale, factori de risc; ... b) efectuarea unui examen clinic pe aparate şi sisteme, avându-se în vedere în cadrul acestuia şi examenul endocrinologic; ... c) efectuarea examenului dezvoltării fizice (somatoscopie, somatometrie, fiziometrie); ... d) depistarea tulburărilor de vedere; ... e) depistarea tulburărilor de auz; ... f) depistarea întârzierilor în dezvoltarea neuropsihică la preşcolari; ... g) înregistrarea datelor obţinute în urma examinărilor medicale periodice de bilanţ ale stării de sănătate în fişa medicală a copilului. ... + Articolul 15Documentele medicale necesare la înscrierea/frecventarea/terminarea unui ciclu de învăţământ sunt prezentate în anexa nr. 3, iar normarea personalului medical din unităţile de învăţământ este prevăzută în anexa nr. 4. + Capitolul IV Rolul unităţilor de învăţământ şi al autorităţilor publice locale în asigurarea şi în menţinerea stării de sănătate a elevilor + Articolul 16 (1) Unităţile de învăţământ, prin directorul şcolii şi în colaborare cu cadrele medicale, asigură condiţiile necesare examinării şi evaluării stării de sănătate a elevilor. ... (2) Conducerea unităţilor de învăţământ şi autorităţile publice locale asigură condiţiile igienico-sanitare de funcţionare privind organizarea şi desfăşurarea, în bune condiţii, a activităţii instructiv-educative, în conformitate cu Ordinul ministrului sănătăţii nr. 1955/1995 pentru aprobarea Normelor de igienă privind unităţile pentru ocrotirea, educarea şi instruirea copiilor şi tinerilor, cu modificările ulterioare. ... + Articolul 17Conducerea unităţilor de învăţământ face demersuri pe lângă autorităţile publice locale în vederea respectării prevederilor legale cu privire la: prevenirea consumului de substanţe toxice, asigurarea unei alimentaţii sănătoase în unităţile de învăţământ, derularea programelor şi proiectelor naţionale guvernamentale. + Articolul 18În unităţile de învăţământ se organizează activităţi educative extracurriculare şi extraşcolare pentru promovarea unui stil de viaţă sănătos. + Articolul 19Unităţile de învăţământ prezintă în oferta lor activităţi formale de educaţie pentru sănătate. + Articolul 20Unităţile de învăţământ încheie parteneriate cu instituţii guvernamentale şi neguvernamentale în vederea promovării stilului de viaţă sănătos şi responsabil în rândul elevilor. + Articolul 21Unităţile de învăţământ colaborează cu comunitatea locală şi cu părinţii/reprezentanţii legali ai elevilor pentru promovarea principiilor de viaţă sănătoasă. + Articolul 22Unităţile de învăţământ au obligaţia să informeze părinţii sau reprezentanţii legali ai elevilor că semnarea contractului educaţional include şi responsabilitatea acestora faţă de sănătatea propriilor copii şi în afara şcolii, în vederea asigurării unui climat sănătos la nivel de clasă/grupă şi a evitării degradării stării de sănătate a celorlalţi elevi/preşcolari din colectivitate/unitatea de învăţământ, şi să includă în regulamentul de ordine interioară aspecte legate de asistenţa medicală şi promovarea stilului de viaţă sănătos. + Capitolul V Dispoziţii finale + Articolul 23Copiii cetăţenilor rezidenţi pe teritoriul României, înscrişi în unităţi de învăţământ de stat şi particulare autorizate/acreditate, beneficiază de asistenţă medicală gratuită, în condiţiile prezentei metodologii. + Articolul 24Prezenta metodologie, cu atribuţii partajate, este elaborată în baza Legii nr. 95/2006, cu modificările şi completările ulterioare, a Ordonanţei de urgenţă a Guvernului nr. 162/2008, aprobată prin Legea nr. 174/2011, cu modificările ulterioare, şi a Ordinului ministrului sănătăţii şi familiei nr. 653/2001, cu modificările ulterioare, şi intră în vigoare la 30 de zile după publicarea acesteia în Monitorul Oficial al României, Partea I. + Articolul 25Anexele nr. 1-4 fac parte integrantă din prezenta metodologie. + Anexa 1 la metodologieAtribuţiile personalului implicat în asistenţa medicalăşi de medicină dentară acordată preşcolarilor şi elevilorşi pentru promovarea unui stil de viaţă sănătosşi a educaţiei pentru sănătateI. Atribuţiile medicului şcolar/medicului, după caz
Identificarea şi managementul riscurilor pentru sănătatea colectivităţii a) Semnalează directorului şcolii şi instituţiilor publice cu atribuţii de control încălcările legislative vizând determinanţii comportamentali ai stării de sănătate (vânzarea de produse din tutun, alcool, droguri, substanţe etnobotanice, alimente şi băuturi restricţionate la comercializare în şcoli). b) Semnalează nevoile de amenajare şi dotare a cabinetelor directorului unităţii de învăţământ şi comunităţii locale. c) Controlează respectarea condiţiilor de igienă din spaţiile de învăţământ, de cazare şi alimentaţie din unităţile de învăţământ arondate. d) Supraveghează recoltarea de produse biologice pentru investiga- ţiile de laborator, în vederea depistării afecţiunilor infecto- contagioase la subiecţi şi contacţi. e) Urmăreşte modul de respectare a normelor de igienă a procesului instructiv-educativ (teoretic, practic şi la orele de educaţie fizică). f) Controlează, prin sondaj, igiena individuală a preşcolarilor şi şcolarilor. g) Verifică efectuarea periodică a examinărilor medicale ale personalului didactic şi administrativ-gospodăresc din unităţile arondate, conform reglementărilor de sănătate şi securitate în muncă.
Verificarea respectării reglemen- tărilor de sănătate publică a) Constată abaterile de la normele de igienă şi antiepidemice. b) Informează, în scris, directorul şcolii şi/sau reprezentanţii direcţiei de sănătate publică judeţene, respectiv a municipiului Bucureşti în legătură cu aceste abateri. c) Supervizează corectarea abaterilor.
Verificarea condiţiilor şi a modului de preparare şi servire a hranei a) Vizează întocmirea meniurilor din grădiniţe şi cantine şcolare. b) Supraveghează efectuarea anchetelor alimentare periodice pentru verificarea respectării unei alimentaţii sănătoase. c) Verifică starea de sănătate a personalului blocului alimentar din grădiniţe şi cantine şcolare, în vederea prevenirii producerii de toxiinfecţii alimentare. d) Dispune măsurile necesare pentru rezolvarea imediată a eventu- alelor nereguli constatate. e) Informează operativ directorul unităţii de învăţământ despre neregulile constate şi despre măsurile ce trebuie adoptate.
Triaj epidemiologic a) Iniţiază supravegherea epidemiologică a preşcolarilor din grădiniţe şi a elevilor. b) Depistează, izolează şi declară orice boală infectocontagioasă, în funcţie de grupă. c) Participă la efectuarea de acţiuni de investigare epidemiologică a elevilor suspecţi sau contacţi din focarele de boli transmi- sibile, sub îndrumarea metodologică a medicilor epidemiologi. d) Aplică tratamentele chimioprofilactice în focare, la indicaţia medicilor epidemiologi. e) Iniţiază acţiuni de dezinfecţie-dezinsecţie şi deparazitare în cazul focarelor parazitare (pediculoză, scabie), virale sau microbiene (tuberculoză, infecţii streptococice, boli diareice acute etc.) din grădiniţe şi şcoli, conform normelor Ministerului Sănătăţii. f) Iniţiază acţiuni de supraveghere epidemiologică a virozelor respiratorii în sezonul epidemic. g) Efectuează triajul epidemiologic după vacanţele şcolare sau ori de câte ori este nevoie. h) Depistează activ, prin examinări periodice, anginele strepto- cocice şi urmăreşte tratamentul cazurilor depistate.
Evaluarea stării de sănătate a) Participă la anchetele stării de sănătate iniţiate în unităţile de copii şi tineri arondate. b) Asigură asistenţă medicală pe perioada desfăşurării examenelor naţionale. c) Prezintă în consiliile profesorale ale unităţilor de învăţământ arondate o analiză anuală a stării de sănătate a copiilor. d) Examinează elevii care vor fi supuşi imunizărilor profilactice, pentru stabilirea eventualelor contraindicaţii, şi supraveghează efectuarea vaccinărilor şi apariţia reacţiilor adverse postimunizare (RAPI). e) Examinează toţi preşcolarii din grădiniţe şi elevii - examenul medical de bilanţ al stării de sănătate din clasele I, a IV-a, a VIII-a, a XII-a/a XIII-a şi ultimul an al şcolilor profesionale, pentru aprecierea nivelului de dezvoltare fizică şi neuropsihică şi pentru depistarea precoce a unor eventuale afecţiuni. f) Selecţionează, din punct de vedere medical, elevii cu probleme de sănătate, în vederea orientării lor şcolare şi profesionale la terminarea învăţământului gimnazial şi liceal. g) Examinează preşcolarii şi elevii care vor participa la concursuri, olimpiade şcolare (cu excepţia celor sportive) şi în vacanţe, în diverse tipuri de tabere, eliberând avizul epidemi- ologic, în care se va menţiona şi patologia cronică a copilului. Pentru participările la evenimente sportive este necesar avizul medicilor specialişti de medicină sportivă. h) Vizează documentele medicale pentru obţinerea de burse medicale şcolare.
Educaţia pentru sănătate a) Medicul, împreună cu directorul unităţii de învăţământ, iniţiază, desfăşoară şi colaborează la organizarea diverselor activităţi de educaţie pentru sănătate în cel puţin următoarele domenii: (i) nutriţie sănătoasă şi prevenirea obezităţii; (îi) activitate fizică; (iii) prevenirea fumatului, a consumului de alcool, de droguri (inclusiv substanţe etnobotanice); (iv) viaţa de familie, inclusiv boli cu transmitere sexuală (BTS); (v) prevenirea accidentelor rutiere; (vi) pregătirea pentru acţiune în caz de dezastre; (vii) instruirea grupelor "Sanitarii pricepuţi"; (viii) orice alte teme privind stilul de viaţă sănătos. b) Iniţiază şi participă, după caz, la lecţiile de educaţie pentru sănătate. c) Participă la lectoratele cu părinţii ale căror teme vizează sănătatea copiilor. d) Ţine prelegeri, în consiliile profesorale, pe teme privind sănătatea copiilor. e) Organizează instruiri ale personalului didactic şi administrativ în probleme de sănătate a copiilor. f) Consiliază cadrele didactice în legătură cu principiile promovării sănătăţii şi ale educaţiei pentru sănătate, în rândul preşcolarilor şi elevilor. g) Participă la programe de educaţie medicală continuă, conform reglementărilor în vigoare.
Identificarea şi managementul riscurilor pentru sănătatea colectivităţii a) Semnalează medicului unităţii/directorului şcolii, după caz, încălcările legislative vizând determinanţii comportamentali ai stării de sănătate (vânzarea de produse din tutun, alcool, droguri, substanţe etnobotanice, alimente şi băuturi restricţionate la comercializare în şcoli). b) Semnalează medicului unităţii/directorului unităţii de învăţământ nevoile de amenajare şi dotare a cabinetului medical. c) Supraveghează modul în care se respectă orele de odihnă pasivă (somn) şi activă (jocuri) a copiilor şi condiţiile în care se realizează aceasta. d) Îndrumă cadrele didactice în aplicarea metodelor de călire (aer, apă, soare, mişcare) a organismului copiilor. e) Supraveghează modul în care se respectă igiena individuală a copiilor din grădiniţe în timpul spălării pe mâini a acestora şi la servirea mesei. f) Controlează igiena individuală a elevilor, colaborând cu personalul didactic pentru remedierea situaţiilor deficitare constatate. g) Izolează copiii suspecţi de boli transmisibile şi anunţă urgent medicul colectivităţii, familia sau reprezentantul legal. h) Supraveghează focarele de boli transmisibile, aplicând măsurile antiepidemice faţă de contacţi şi efectuând recoltări de probe biologice, dezinfecţii etc. i) Prezintă produsele biologice recoltate (exsudate nazofaringiene, materii fecale, urină) laboratoarelor de bacteriologie şi ridică buletinele de analiză în situaţii de apariţie a unor focare de boli transmisibile în colectivitate. j) Întocmeşte zilnic în grădiniţe evidenţa copiilor absenţi din motive medicale, urmărind ca revenirea acestora în colectivitate să fie condiţionată de prezentarea avizului epidemiologic favorabil, eliberat de medicul de familie, pentru absenţe ce depăşesc 3 zile. k) Controlează zilnic respectarea normelor de igienă din grădiniţe (săli de grupă, bloc alimentar, dormitoare, spălătorie-călcătorie, grupuri sanitare, curte etc.) şi şcoli, spaţiile de învăţământ (săli de clasă, laboratoare, ateliere şcolare, grupuri sanitare, săli de sport), de cazare (dormitoare, săli de meditaţii, grupuri sanitare, spălătorii) şi de alimentaţie (bucătării şi anexele acestora, săli de mese - consemnând în caietul special destinat toate constatările făcute şi aducând operativ la cunoştinţă medi- cului şi, după caz, conducerii unităţii deficienţele constatate. l) Execută acţiuni de combatere a bolilor transmisibile din focarele existente în şcoli, întocmind şi fişe de focar (prelevarea de tampoane pentru exsudate nazofaringiene, consilierea elevilor cu pediculoză şi scabie).
Verificarea respectării reglemen- tărilor de sănătate publică a) Constată abaterile de la normele de igienă şi antiepidemice. b) Informează medicul sau, în lipsa acestuia, directorul şcolii şi/sau reprezentanţii direcţiei de sănătate publică judeţene, respectiv a municipiului Bucureşti asupra acestor abateri. c) Supervizează corectarea abaterilor, în funcţie de responsabi- lităţile stabilite de medic.
Servicii curente a) Gestionează, în condiţiile legii şi pe baza normelor Ministerului Sănătăţii, instrumentarul, materialele sanitare şi medicamentele de la aparatul de urgenţă şi răspunde de utilizarea lor corectă. b) Însoţeşte, după caz, copiii din grădiniţă în situaţia deplasării acestora într-o tabără de vacanţă, pe toată durata acesteia. c) Asigură asistenţa medicală în taberele de odihnă pentru preşcolari, scop în care poate fi detaşat în aceste unităţi. d) Urmăreşte aprovizionarea cabinetului medical cu medicamente pentru aparatul de urgenţă, materialele sanitare şi cu instrumen- tarul medical, sub supravegherea medicului. e) Urmăreşte şi consiliază educatoarele în aprecierea dezvoltării neuropsihomotorie şi a limbajului preşcolarilor, consemnând în fişele medicale ale copiilor rezultatul aprecierii. f) Aplică, în conformitate cu instrucţiunile Ministerului Sănătăţii, tratamentul profilactic al preşcolarilor, sub supravegherea medicului colectivităţii. g) Supraveghează starea de sănătate şi de igienă individuală a copiilor, iar în situaţii de urgenţă anunţă, după caz, medicul colectivităţii, serviciul de ambulanţă, conducerea unităţii de învăţământ, precum şi familiile/reprezentantul legal al preşcolarilor şi elevilor.
Triaj epidemiologic a) Efectuează zilnic controlul medical (triajul epidemiologic) al copiilor din grădiniţe. b) Efectuează triajul epidemiologic al tuturor elevilor după fiecare vacanţă, precum şi alte triaje, atunci când este cazul. c) Depistează şi izolează orice boală infectocontagioasă, informând medicul despre aceasta. d) Participă la efectuarea de acţiuni de investigare epidemiologică a elevilor suspecţi sau contacţi din focarele de boli transmi- sibile, sub îndrumarea medicului. e) Aplică tratamentele chimioprofilactice în focare, la indicaţia medicului. f) Execută acţiuni antiparazitare şi antiinfecţioase în focarele din grădiniţe şi şcoli, conform normelor Ministerului Sănătăţii. g) Execută acţiunile de supraveghere epidemiologică a virozelor respiratorii în sezonul epidemic, conform sarcinilor repartizate de medic.
Evaluarea stării de sănătate a) Participă, sub îndrumarea medicului, la anchetele stării de sănătate iniţiate în unităţile de copii şi tineri arondate, conform dispoziţiilor medicului. b) Participă alături de medicul colectivităţii la examinarea medicală de bilanţ a stării de sănătate a elevilor. c) Efectuează somatometria în cadrul examenului medical, înscriind datele rezultate în fişele medicale. d) Participă la examenul dezvoltării fizice a elevilor: somatometrie (înălţime, greutate, perimetru toracic), somatoscopie, fiziometrie (tensiune arterială, frecvenţă cardiacă, forţă musculară manuală, capacitate vitală pulmonară) şi altele, cu consemnarea rezultatelor în fişele medicale. e) Consemnează în fişele medicale ale elevilor rezultatele examinărilor medicale de bilanţ ale stării de sănătate şi rezultatele controalelor elevilor dispensarizaţi, sub supravegherea medicului şcolii, precum şi motivările absenţelor elevilor din cauze medicale, scutirile medicale de la orele de educaţie fizică şcolară ori scutirile medicale de efort fizic la instruirea practică şcolară. f) Participă alături de medic la vizita medicală a elevilor care se înscriu în licee de specialitate şi şcoli profesionale. g) Participă sau prezintă, după caz, în consiliile profesorale ale şcolilor o analiză anuală a stării de sănătate a elevilor. h) Participă la examinarea elevilor care vor fi supuşi imunizărilor profilactice pentru stabilirea eventualelor contraindicaţii medicale. i) Colaborează la efectuarea vaccinărilor şi supraveghează apariţia reacţiilor adverse postimunizare (RAPI).
Verificarea respectării reglemen- tărilor de sănătate publică a) Aplică şi controlează respectarea măsurilor de igienă şi antiepidemice. b) Controlează sterilizarea corectă a aparaturii şi instrumen- tarului medical.
Verificarea respectării reglemen- tărilor de sănătate publică -
Servicii curente a) Asigură aprovizionarea cabinetului medical cu medicamente pentru aparatul de urgenţă, cu materiale sanitare şi cu instrumentar medical. b) Gestionează, în condiţiile legii şi în conformitate cu reglemen- tările Ministerului Sănătăţii, instrumentarul, materialele sanitare şi medicamentele din cabinetul de medicină dentară. c) Efectuează şi răspunde de sterilizarea instrumentarului.
Triaj epidemiologic a) Participă la efectuarea de acţiuni de investigare epidemiologică a elevilor suspecţi sau contacţi din focarele de boli transmi- sibile, sub îndrumarea metodologică a medicilor şi la solicitarea acestora. b) Participă la acţiunile de triaj epidemiologic, la solicitarea medicului unităţii de învăţământ.
Acordarea de îngrijiri pentru afecţiuni curente a) Desfăşoară activitate de medicină curativă împreună cu medicul dentist şi sub îndrumarea acestuia. b) Asigură, în limita competenţelor, primul ajutor în caz de urgenţă preşcolarilor şi elevilor. c) Asigură acordarea primului ajutor în caz de urgenţe medico- chirurgicale în perioada examenului de bacalaureat.
Identificarea şi managementul riscurilor pentru sănătatea colectivităţii a) Verifică şi controlează respectarea legislaţiei în vigoare vizând determinanţii comportamentali ai stării de sănătate (vânzarea de produse din tutun, alcool, droguri, substanţe etnobotanice, alimente şi băuturi restricţionate la comercializare în şcoli). b) Semnalează riscurile pentru sănătatea copiilor şi tinerilor autorităţilor administraţiei publice locale, directorilor unită- ţilor de învăţământ şi Ministerului Sănătăţii, după caz. c) Verifică administraţia publică locală privind modul de asigurare a resurselor umane şi financiare necesare pentru asistenţa medicală a preşcolarilor şi elevilor în unităţile de învăţământ.
Verificarea respectării reglemen- tărilor de sănătate publică a) Verifică respectarea reglementărilor de sănătate publică. b) Constată abaterile, întocmeşte planuri de conformare şi verifică implementarea acestora.
Verificarea respectării reglemen- tărilor de sănătate publică a) Aduce la cunoştinţa forurilor superioare - inspectoratul şcolar, direcţia de sănătate publică, administraţia locală - abaterile de la normele de igienă şi antiepidemice. b) Implementează recomandările şi planurile de conformare ale direcţiei de sănătate publică. c) Dispune măsuri proprii şi numeşte responsabili pentru corectarea abaterilor.
Verificarea condiţiilor şi a modului de preparare şi servire a hranei a) Dispune măsurile necesare pentru rezolvarea imediată a neregulilor semnalate de medic. b) Respectă recomandările medicului la achiziţionarea/solicitarea achiziţionării de alimente către administraţia publică locală. c) Dispune măsurile necesare pentru implementarea în unitatea de învăţământ a programelor guvernamentale de nutriţie de tipul "Cornul şi laptele", "Fructe în şcoli", precum şi altor programe naţionale.
Educaţia pentru sănătate a) Aprobă diversele activităţi de educaţie pentru sănătate desfăşurate în unitatea de învăţământ de către terţi, pe baza recomandării medicului. b) Încurajează, susţine şi, după caz, participă la diversele activităţi de educaţie pentru sănătate organizate de personalul unităţii de învăţământ. c) Dispune măsuri pentru susţinerea/efectuarea activităţilor de educaţie pentru sănătate şi educaţie sanitară de către personalul angajat. d) Se îngrijeşte de asigurarea resurselor materiale necesare activităţi de educaţie pentru sănătate. e) Poate să organizeze activităţi extracurriculare/cercuri de prim ajutor. f) Organizează şi desfăşoară activităţi extracurriculare şi extraşcolare, de sine stătătoare sau în parteneriat, pentru formarea unui stil de viaţă sănătos. g) Include şi prezintă în oferta şcolii obiectul de studiu opţional "Educaţie pentru sănătate".
Verificarea condiţiilor şi a modului de preparare şi servire a Implementează în grupa/clasa de care răspunde programele guvernamentale de nutriţie de tipul "Cornul şi laptele", "Fructe în şcoli", hranei precum şi alte programe realizate la nivel naţional.
Educaţia pentru sănătate a) Iniţiază şi desfăşoară cu clasa/grupa activităţi de educaţie pentru sănătate în cel puţin următoarele domenii: (i) nutriţie sănătoasă şi prevenirea obezităţii; (îi) activitate fizică; (iii) prevenirea fumatului, a consumului de alcool, de droguri (inclusiv substanţe etnobotanice); (iv) viaţa de familie, inclusiv BTS; (v) prevenirea accidentelor rutiere; (vi) pregătirea pentru acţiuni în caz de dezastre; (vii) instruirea elevilor din cadrul cercurilor "Sanitarii pricepuţi"; (viii) orice alte teme privind stilul de viaţă sănătos. b) Iniţiază lecţiile de educaţie pentru sănătate preşcolarilor şi elevilor. c) Organizează lectorate cu părinţii pe teme privind stilul de viaţă sănătos. d) Urmăreşte crearea/consolidarea comportamentelor sanogene în rândul preşcolarilor/elevilor. e) Supervizează deprinderile de educaţie pentru sănătate, în general şi pe cele de bază sanogene în rândul preşcolarilor/elevilor (spălatul mâinilor etc.). f) Controlează prin sondaj igiena individuală şi aduce la cunoştinţa familiei/reprezentanţilor legali rezultatele.
Educaţia pentru sănătate a) Iniţiază, desfăşoară şi participă la activităţile de educaţie pentru sănătate în cel puţin următoarele domenii: (i) nutriţie sănătoasă şi prevenirea obezităţii; (îi) activitate fizică; (iii) prevenirea fumatului, a consumului de alcool, de droguri (inclusiv substanţe etnobotanice); (iv) viaţa de familie, inclusiv BTS; (v) prevenirea accidentelor rutiere; (vi) pregătirea pentru acţiune în caz dezastre; (vii) instruirea grupelor "Sanitarii pricepuţi"; (viii) orice alte teme privind stilul de viaţă sănătos. b) Participă, în funcţie de specialitate şi de solicitări, la lectorate cu părinţii pe teme privind stilul de viaţă sănătos. c) Urmăreşte crearea/consolidarea comportamentelor sanogene în rândul preşcolarilor/elevilor. d) Supervizează deprinderile de educaţie pentru sănătate de bază sanogene în rândul preşcolarilor/elevilor (spălatul mâinilor etc.).
Verificarea condiţiilor şi a modului de preparare şi servire a hranei La solicitarea conducerii unităţii de învăţământ, sprijină implementarea în unitatea de învăţământ a programelor guvernamentale de nutriţie de tipul "Cornul şi laptele", "Fructe în şcoli", precum şi a altor programe naţionale etc.
Identificarea şi managementul riscurilor pentru sănătatea colectivităţii a) Semnalează instituţiilor publice cu atribuţii de control încălcările legislative vizând determinanţii comportamentali ai stării de sănătate (vânzarea de produse din tutun, alcool, droguri, substanţe etnobotanice, alimente şi băuturi restricţio- nate la comercializare în şcoli). b) Asigură resursele financiare adecvate pentru acoperirea nevoilor de medicamente, materiale stomatologice, materiale sanitare, obiecte de inventar (instrumentar, aparatură medicală, mobilier medical etc.), mijloace fixe, birotică, truse medicale de prim ajutor, contract de service pentru aparatura medicală şi contract pentru gestionarea deşeurilor biologic periculoase, conform Ordinului ministrului sănătăţii şi familiei nr. 653/2001 privind asistenţa medicală a preşcolarilor, elevilor şi studenţilor, cu modificările ulterioare, Ordinului ministrului sănătăţii nr. 1.030/2010 privind aprobarea modelului Contractului pentru asigurarea unor cheltuieli de natura cheltuielilor de personal aferente medicilor, medicilor dentişti, asistenţilor medicali şi a cheltuielilor pentru medicamente şi materiale sanitare pentru baremul de dotare din cabinetele de medicină generală şi dentară din unităţile de învăţământ, în conformitate cu legislaţia în vigoare. c) Asigurarea personalului medical necesar (prin contractare în condiţiile Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, aprobată prin Legea nr. 174/2011, cu modificările ulterioare) în unităţile de învăţământ, în funcţie de numărul de preşcolari/elevi.
Verificarea respectării reglementărilor de sănătate publică Răspunde la solicitările direcţiei de sănătate publică judeţene/ a municipiului Bucureşti privind respectarea reglementărilor de sănătate publică în unităţile de învăţământ.
Educaţia pentru sănătate Susţine, încurajează şi promovează în unităţile de învăţământ organizarea şi desfăşurarea activităţilor curriculare, extracurricu- lare şi extraşcolare de educaţie pentru sănătate şi de formare a stilului de viaţă sănătos.
+ Anexa 2 la metodologieBaremul de dotare a cabinetelor medicale şi de medicină dentarădin unităţile de învăţământ şcolar şi preşcolar de statşi particulare autorizate/acreditateI. Barem pentru dotarea unui cabinet medical din grădiniţe
3. Diazepamum soluţie injectabilă 10 mg/2 ml - 3 fiole (numai în trusa de prim ajutor) şi Diazepamum soluţie rectală 5 mg/2,5 ml - 3 pungi
49. Instrumentar şi materiale pentru finisarea obturaţiilor coronare
13. Ciment tip ionimer de sticlă 1 cutie
12. Clorură de sodiu 9 la mie Clorură de sodiu 9 la mei fiole 10 ml pungi 500 ml 5 buc. 2 buc.
+ Anexa 3 la metodologieDocumentele medicale necesare laînscrierea/frecventarea/terminarea unui ciclu de învăţământ1. Documentele medicale necesare la înscrierea/frecventarea/terminarea unui ciclu de învăţământ sunt: a) adeverinţă medicală (formular tip M.S. cod 18.1.1); ... b) aviz epidemiologic. ... 2. Adeverinţa medicală se eliberează în următoarele circumstanţe: a) La înscrierea în clasa I - se eliberează de către medicul de familie sau de către medicul colectivităţii de la care provine copilul. ... b) La terminarea unui ciclu de învăţământ preuniversitar - se eliberează de către medicul care are în supraveghere colectivitatea. ... c) La transferul elevului într-o altă unitate şcolară - se eliberează de medicul care are în supraveghere unitatea de învăţământ de la care se transferă. ... 3. Avizul epidemiologic se eliberează în următoarele circumstanţe: a) după o perioadă de absenţă din colectivitate de cel puţin 3 zile consecutive; ... b) la plecarea în tabere, vizite de studiu etc. ... Îndrumări metodologice pentru eliberarea adeverinţei medicale a) La înscrierea în clasa I: ... (i) Această adeverinţă este completată pe baza examinării medicale periodice de bilanţ a stării de sănătate, efectuată la vârsta de 6-7 ani, cu obligaţia consemnării de către medic a concluziei "Apt pentru învăţământul obişnuit".(îi) Pentru copiii care se înscriu în unităţi de învăţământ cu cabinet medical şcolar propriu medicul colectivităţii de preşcolari sau, după caz, medicul de familie va întocmi o epicriză cuprinzând: antecedentele fiziologice, principalele antecedente patologice (inclusiv infectocontagioase), precum şi imunizările efectuate.(iii) Copiii care au frecventat o grădiniţă cu cabinet medical propriu şi se înscriu într-o unitate de învăţământ cu cabinet medical şcolar vor depune la înscriere şi fişa medicală de la grădiniţă. b) La terminarea unui ciclu de învăţământ preuniversitar: ... (i) În unităţile şcolare cu cabinet medical propriu, la înscrierea în liceu, în şcoala profesională, elevii care au avut fişe medicale la cabinetul medical al şcolii absolvite le vor depune şi pe acestea o dată cu adeverinţa medicală menţionată anterior, iar elevii care provin din unităţi şcolare în care nu au avut fişă medicală vor prezenta odată cu adeverinţa medicală o dovadă completată de medicul de familie care a avut în supraveghere unitatea şcolară absolvită de elevi, care să cuprindă toate imunizările efectuate.(îi) Medicul care completează adeverinţa medicală pentru înscrierea în/sau terminarea unui ciclu de învăţământ are obligaţia să consemneze, sub responsabilitate medico-juridică, eventualele tulburări în starea de sănătate a elevului.(iii) Adeverinţa medicală pentru înscrierea, respectiv terminarea unui ciclu de învăţământ se va elibera ţinându-se seama de eventualele tulburări în starea de sănătate apărute după data efectuării examinărilor medicale periodice de bilanţ ale stării de sănătate. c) La transfer ... (i) Adeverinţa se însoţeşte, după caz, de fişa medicală şcolară de la cabinetul medical al unităţii de la care se transferă.(îi) Elevii care nu au fişe medicale vor prezenta o adeverinţă medicală de acelaşi tip, eliberată de medicul unităţii şcolare de la care provin, precum şi o dovadă cu imunizările profilactice efectuate. + Anexa 4 la metodologieNormarea personalului medical din unităţile de învăţământNormarea personalului medical din unităţile de învăţământ se realizează după cum urmează:- un post de medic la 1.000-1.500 de preşcolari/elevi;- un post de asistent medical pregătit în specialitatea asistent medical generalist/asistent medical medicină generală la 800 de elevi sau preşcolari;- un post de medic dentist la 1.500 de elevi;- un post de asistent medical pregătit în specialitatea asistent medical generalist/asistent medical medicină generală sau în specialitate echivalentă la 1.000-1.500 de elevi.---------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21
 Articolul 22
 Articolul 23
 Articolul 24
 Articolul 25